Հին քաղաքի հրապարակ

Հին քաղաքի հրապարակ (), հնագույն և պատմական հրապարակ Չեխիայի Հանրապետության մայրաքաղաք Պրահայի կենտրոնական Հին քաղաք թաղամասում։ Տարածքը կազմում է 15 հազար քառ. կմ։ Շրջապատված է քաղաքային շենքերով, որոնց ճակատամասերը տարբեր ճարտարապետական ոճերի են՝ գոթական, Վերածննդի, բարոկկո, ռոկոկո։

Հայտնի է դեռևս 12-րդ դարից, այդ ժամանակ հրապարակը մեծ շուկա էր՝ տեղակայված եվրոպական առևտրային ճանապարհների խաչմերուկում։ 13-րդ դարում հրապարակն սկսեց անվանվել Մեծ շուկա, իսկ 14-դ դարում՝ Հին քաղաքի շուկա։ 18-րդ դարում հրապարակը փոխեց մի քանի անվանում՝ Հին քաղաքի վարժահրապարակ, Մեծ հինքաղաքային հրապարակ, Մեծ հրապարակ։ 1895 թ. հրապարակը պաշտոնապես ստացավ այժմյան անվանումը։

Հրապարակում տեղի են ունեցել թագադրման արարողություններ՝ հաջորդելով Պրահայի ամրոցին։ Բացի հանդիսավոր արարողությունները, հրապարակում տեղի են ունեցել նաև ողբերգություններ։ 1422 թ. այստեղ բախումներ տեղի ունեցան, որի դրդապատճառը Պրահայի աղքատավորության առաջնորդ Յան Ժելիվսկու մահապատիժն էր։ 1437 թ. այստեղ մահապատժի ենթարկվեց հուսյան վերջին հետման Յան Ռոգաչն իր յուրայինների հետ։ 1621 թ. հունիսի 21-ին Հին քաղաքի հրապարակն «ընդունեց» Հաբսբուրգների դինաստիայի դեմ պայքարող Դասային դիմադրության 27 մասնակիցների մահը։ Նրանց հիշատակին գլխավոր սրահի մայթի մոտ տեղադրված են 27 խաչեր՝ թրի և փշոտ թագի սիմվոլներով։

Տես նաև 

 Պրահայի դեֆենեստրացիաներ

Ծանոթագրություններ

Արտաքին հղումներ 

 Old Town Square Live WebCam

Պրահայի հրապարակներ
Չեխիայի պատմություն
Պրահայի շենքեր և կառույցներ
Պրահայի փողոցներ